als_Latn dik_Latn sag_Latn
(Skandal)Me hyrjen në zgjedhje pa koalicione, LSI-ja është sërish në një betejë për ekzistencën e saj politike.
Duke mos u mjaftuar me tre mesazhet brenda ditës së premte nga eksponentët më të lartë të LSI-së për të përgatitur anëtarët e saj për këtë betejë të vështirë, ish-kreu i LSI-së, Ilir Meta dha mbrëmë disa mesazhe në kod gjatë një intervistës në “Zonën e lirë” të Arian Çanit.
Duke ruajtur linjën e tij të preferuar “me qetësi dhe dashuri”, nëpërmjet ironive dhe batutave ai dha disa mesazhe me nënkuptime për Ramën, Bashën dhe Berishën.
Dhe duke nisur që nga takimi Rama-Basha, ai tha pas takimit ata janë bërë më të afërt. “Kështu më ndodhi dhe mua me Berishën”, tha Meta me nënkuptim.
1- Për marrëveshjen Rama-Basha
Duke folur për marrëveshjen Rama-Basha ai hoqi një paralele edhe me ndryshimet kushtetuese të vitit 2008 që e detyroi të bënte një grevë urie.
Ai tha se historia nuk përsëritet dy herë njësoj, nëse në 2008 u përjetua si tragjedi, tani përjetohet si komedi, ndërsa vuri në se LSI-ja nuk dëmtohet nga kjo marrëveshje, duke lënë të nënkuptohet se LSI-ja do të bëhet një fushatë të ashpër.
“Përmendët edhe 2008-n, përmendët edhe koalicionet. Së pari, duhet të kemi parasysh që historia nuk përsëritet dy herë njësoj. Në qoftë se në 2008-n u përjetua si tragjedi, tani të gjithë e përjetojnë si komedi. Së dyti, janë dy realitete krejt të ndryshme. Dhe së treti, LSI-a nuk dëmtohet nga çdolloj manovre, apo ku di unë, për çështjen e koalicioneve, për arsye sepse të gjitha forcat politike në këtë rast, garojnë në mënyrë të barabartë. Dhe në këtë raport, sikurse ju besoj e shikoni apo e ndieni, ndihet tepër e sigurt për të dalë forcë e parë në këto zgjedhje, kështu që nuk ka asnjë arsye pse të dëmtohet.
Ndoshta mund të dëmtohen disa parti të reja të cilat ende nuk janë shtrirë në terren dhe mund të kishin përfaqësim më të drejtë, por përsëri kjo nuk është përgjegjësi e LSI-së në këtë rast”, tha Meta
2- Për qeverinë e re dhe dobësimin e LSI-së
Meta synoi të nxirrte idenë se qeveria e re ishte pikërisht sipas propozimit të LSI-së për një qeveri besimi, edhe pse kryeministri Edi Rama e cilësoi si një “Big Mac”.
“LSI bëri propozim që duhet të krijojë qeveri besimi, pra mund të jetë dhe me këtë qeveri dhe siç e shihni kështu ndodhi. Kjo tashmë është një qeveri që ka besimin edhe të PS edhe të PD”, tha Meta.
Por a do të dobësohet LSI me Petrit Vasilin kryetar? Meta dha mesazhin që jo, pasi sipas tij “nuk është çështje fytyre, por është çështje filozofie dhe mbi të gjitha LSI-ja është në një rritje e cila është një rritje në progresion gjeometrik për shkak të risisë së jashtëzakonshme që ka në të gjithë Shqipërinë, të rolit që i jep rinisë, të përfshirjes që i jep asaj, të protagonizmit dhe padyshim që kjo është fuqia më e madhe e LSI-së, ky është edhe investimi më i madh që unë kam bërë në këto 14 vjet në LSI”.
Ndërsa la të nënkuptohet se ai do të bëjë fushatë. “Tani që jam ende anëtar i LSI, do shkoj të them votoni Klajdën, Kejdin, Ardit Çelën, listën e Tiranës, se kjo është tamam Republika e Re”, tha Meta.
3- Një koalicion PS-PD pas 25 qershorit?
Ilir Meta dha mbrëmë edhe një tjetër mesazh të pazakontë.
Në momentin kur drejtuesi i emisionit po e pyeste për koalicionet paszgjedhore, Meta i është përgjigjur indirekt deklaratës së Ramës në Korçë i cili u shpreh se PS do marrë 71 mandate në zgjedhjet e 25 qershorit.
Nën zë, Meta ka thënë se “71 i bën me PD-në apo vetëm?”.
“Thuaje dhe njëherë, the 71 me PD-në?”, tha Çani dhe Meta e shoqëroi me të qeshur.
Kjo deklaratë e Metës mund të interpretohet edhe si një paralajmërim për koalicion paszgjedhor mes PD dhe PS.
4- Për “pikën e tij të dobët”, Berishën
Ilir Meta dha një edhe mesazh për Bashën, duke dashur të nxirrte mesazhin se ai nuk merr dot vendime pa bekimin e ish-kryeministrit Sali Berisha.
I pyetur nga Çani se përse të nesërmen e paktit Rama-Basha ishte tek Berisha, Meta u përgjigj se: “Doktori është pika ime e dobët dhe pika ime e fortë gjithmonë në kuptimin pozitiv të fjalës. Së dyti ajo ka qenë një ditë fare normale. Unë kam qenë në një drekë dhe natyrisht që kam patur edhe kënaqësinë të përshëndetem me doktorin dhe e kam vlerësuar rolin e tij për zgjidhjen e kësaj krize. Sepse duhet të jemi të sinqertë që doktori ka patur rolin e tij pozitiv”.
5- Për Presidencën: A u detyrua?
Meta ka dashur të shuajë zërat edhe për zgjedhjen e tij si President.
Të shumta janë analizat se ai ishte i detyruar nga Rama të shkonte të Pallatin e Brigadave, por Meta nënvizon se ishte i detyruar prej opozitës të shkonte në kolltukun presidencial.
“Kam thënë në shumë studio që nuk do jem president. Mund të them që më detyroi opozita se po të ishte opozita aty mund ta merrte presidentin, por ajo situatë më detyroi”.
Ndërsa e mbylli intervistën duke thënë se nëse do të ishte ai në krye të qeverisë, kriza nuk do të zgjaste kaq shumë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn